ปัจจัยความเสี่ยง

1.1 ความเสี่ยงในการบริหารจัดการและความเสี่ยงจากความล่าช้าของโครงการ

 บริษัทฯ ได้ตระหนักถึงความเสี่ยงในการบริหารจัดการ และได้มีการกำหนดแนวทางการปฏิบัติงานเพื่อป้องกันความบกพร่องที่อาจเกิดขึ้นได้ โดยการนำระบบบริหารคุณภาพ ISO 9001:2000 มาใช้ในการรักษามาตรฐานการปฏิบัติงานทั้งในโครงการต่างๆ และในสำนักงานใหญ่ ทั้งนี้ โดยคำนึงถึงการพัฒนาคุณภาพระบบการบริหารอย่างต่อเนื่อง อีกทั้งกลุ่มบริษัทฯ ได้กำหนดแนวทางสำหรับการพัฒนาบุคคลากรให้มีความรู้ความสามารถ จริยธรรม และความรับผิดชอบต่อองค์กร รวมถึงผู้มีส่วนได้ส่วนเสียในทุกๆ ด้าน เพื่อเป็นการลดและป้องกันความเสียหายอันอาจเกิดจากความเสี่ยงดังกล่าว

บริษัทฯ ได้รับการรับรองมาตรฐานระบบคุณภาพสากล ISO 9001 : 2000 ในปี 2545 จาก 2
สถาบัน ได้แก่ UKAS และ NAC Thailand
จวบจนปัจจุบันได้ขยายขอบเขตงานซึ่งได้รับรองเมื่อวันที่ 8 กุมภาพันธ์ 2551
ในธุรกิจออกแบบและบริหารงานก่อสร้างในด้านการออกแบบก่อสร้างและบริหารงานก่อสร้าง
งานถนน สะพาน อาคาร ภูมิสถาปัตย์ งานเหมืองหินและโรงย่อยหิน งานเดินท่อน้ำมัน
งานวางท่อและก่อสร้างคลังน้ำมันพร้อมระบบควบคุมน้ำมัน

ความเสี่ยงอันเนื่องมาจากความล่าช้าของโครงการโดยทั่วไปอาจเกิดจากความล่าช้า
อันเนื่องมาจากผู้ว่าจ้างเองหรือ
ความล่าช้าอันเนื่องมาจากผู้รับจ้างหรือความล่าช้าอันเนื่องมาจากสาเหตุที่ไม่สามารถระบุผู้รับผิดได้

ความล่าช้าอันเนื่องมาจากผู้ว่าจ้าง อาทิเช่น การส่งมอบพื้นที่ การพิจารณาอนุมัติเรื่องต่างๆ
ที่เกี่ยวกับงานก่อสร้าง ซึ่งความล่าช้าเหล่านี้อาจมีผลต่อระยะเวลาและค่าใช้จ่ายในการก่อสร้าง
อย่างไรก็ตามบริษัทฯ ได้ลดความเสี่ยงจากความล่าช้าเหล่านี้
โดยที่บริษัทฯร่วมมือและประสานงานกับผู้ว่าจ้าง เพื่อให้งานก่อสร้างสำเร็จลุล่วง

ความล่าช้าอันเนื่องมาจากผู้รับจ้าง เช่น ในกรณีที่เกิดภาวะการขาดแคลนวัสดุก่อสร้าง บริษัทฯ
ป้องกันปัญหาดังกล่าว โดยได้ทำสัญญาซื้อขายวัสดุต่างๆ ไว้ล่วงหน้า ดังจะเห็นได้จากการที่บริษัทฯ
ได้มีการทำสัญญาซื้อ-ขายปูนซีเมนต์และเหล็กเพื่อรองรับโครงการของบริษัทฯ
ที่ได้มีการลงนามในสัญญาเป็นที่เรียบร้อยแล้ว

ความล่าช้าอันเนื่องมาจากสาเหตุที่ไม่สามารถระบุผู้รับผิดได้ เช่น ในกรณีภัยธรรมชาติ
ซึ่งโดยทั่วไปในการทำสัญญาว่าจ้าง จะมีการระบุให้ผู้รับจ้างทำสัญญาประกันภัยให้กับโครงการต่าง ๆ
ที่บริษัทรับเหมาก่อสร้าง

จากประสบการณ์การทำงานของบริษัทฯ ที่ผ่านมา บริษัทฯ
ยังไม่มีเหตุการณ์อันเนื่องมาจากจากความล่าช้าของโครงการที่เกิดจากกลุ่มบริษัทฯ
แต่มีความเสี่ยงจากความล่าช้าอันเกิดจากคู่สัญญา อาทิเช่น โครงการก่อสร้างทางด่วนสายบางนา -
บางพลี - บางปะกง ซึ่งกลุ่มบริษัทฯ ได้ดำเนินการแก้ไขโดยบริษัทฯ
ได้แจ้งให้ผู้ว่าจ้างเร่งรัดแก้ไขปัญหาและได้เร่งรัดการก่อสร้างให้เป็นไปตามกำหนด

1.2 ปัจจัยความเสี่ยงจากลูกหนี้เงินค่าใช้จ่ายที่เพิ่มขึ้นจากคำชี้ขาดของอนุญาโตตุลาการ

กิจการร่วมค้า บีบีซีดี (บิลฟิงเกอร์ เบอร์เกอร์ เอจี, บริษัท ช.การช่าง จำกัด (มหาชน)
และดิคเคอร์ฮอฟฟ์ แอนด์ วิดแมนน์ เอจี) ซึ่งบริษัทมีส่วนได้เสียอยู่ร้อยละ 35
ได้เรียกร้องค่าใช้จ่ายที่เพิ่มขึ้นอันเนื่องมาจากการที่การทางพิเศษแห่งประเทศไทย (ผู้ว่าจ้าง)
ได้มีการเปลี่ยนแปลงขอบเขตของงาน การสั่งงานเพิ่มเติม การมีข้อกำหนดของหน่วยงานที่เกี่ยวข้อง
การอนุมัติแบบล่าช้า การแก้ไขแบบ และความล่าช้าจากการส่งมอบพื้นที่เพื่อก่อสร้าง

คณะอนุญาโตตุลาการได้มีคำชี้ขาดในข้อพิพาทเมื่อวันที่ 20 กันยายน 2544
ให้ฝ่ายผู้ว่าจ้างจ่ายเงินค่าใช้จ่ายที่เพิ่มขึ้นจำนวนประมาณ 6,000 ล้านบาท
(ค่าใช้จ่ายที่เพิ่มขึ้นรวมดอกเบี้ยซึ่งคำนวณจนถึงวันที่ 30 กันยายน 2544 เป็นจำนวนเงินประมาณ
6,800 ล้านบาท) แก่กิจการร่วมค้า และต่อมาฝ่ายผู้ว่าจ้างได้มีหนังสือลงวันที่ 22 พฤศจิกายน
2544
แจ้งแก่กิจการร่วมค้าว่าฝ่ายผู้ว่าจ้างพิจารณาแล้วเห็นควรปฏิบัติตามคำชี้ขาดของอนุญาโตตุลาการนั้น
ด้วยเหตุดังกล่าว กิจการร่วมค้าจึงได้บันทึกจำนวนเงินดังกล่าวเป็นรายได้ในไตรมาสที่ 3 ของปีบัญชี
2544 เนื่องจากโอกาสที่จะได้รับเงินดังกล่าวและตัวเลขที่เกี่ยวข้องมีความชัดเจนแล้วในขณะนั้น
ซึ่งเป็นไปตามหลักเกณฑ์ทางบัญชีตามปกติ
จำนวนเงินที่ผู้ว่าจ้างต้องจ่ายเพิ่มดังกล่าวได้บันทึกอยู่ในงบการเงินรวมสำหรับปี 2544
เป็นรายได้และสินทรัพย์ตามสัดส่วนของกลุ่มบริษัทที่มีในกิจการร่วมค้าเป็นจำนวนเงินประมาณ 2,500
ล้านบาท (รายได้ 23.81 บาทต่อหุ้น)

ในเวลาต่อมา การทางพิเศษแห่งประเทศไทยได้มีหนังสือลงวันที่ 21 ธันวาคม 2544
แจ้งว่ายังไม่สามารถปฏิบัติตามคำชี้ขาดของอนุญาโตตุลาการได้
เนื่องด้วยมีการโต้แย้งของหน่วยงานรัฐบาลที่ต้องการให้มีการตรวจสอบเรื่อง
ดังกล่าวก่อนจึงทำให้การชำระเงินตามคำชี้ขาดของอนุญาโตตุลาการต้องล่าช้าออกไป
กลุ่มบริษัทยืนยันว่าได้ดำเนินกระบวนการตามขั้นตอนที่กฎหมายกำหนดไว้แล้วถูกต้องจึงเชื่อว่าไม่มีผลกระทบจากข่าวที่ว่ามีการโต้แย้งจากหน่วยงานรัฐบาลแต่อย่างใด

เนื่องจากความล่าช้าดังกล่าว วันที่ 1 พฤษภาคม 2545 กิจการร่วมค้า
จึงได้ยื่นฟ้องการทางพิเศษแห่งประเทศไทยต่อศาลแพ่งกรุงเทพใต้เพื่อบังคับตามคำชี้ขาดของอนุญาโตตุลาการ
และเมื่อวันที่ 30 ธันวาคม 2546
ศาลแพ่งกรุงเทพใต้ได้มีคำพิพากษาให้บังคับตามคำชี้ขาดของอนุญาโตตุลาการ
โดยให้การทางพิเศษแห่งประเทศไทย (ผู้ว่าจ้าง)
ชำระเงินแก่กิจการร่วมค้าตามคำชี้ขาดของอนุญาโตตุลาการ ต่อมาในเดือนมกราคม 2547
การทางพิเศษแห่งประเทศไทยได้ยื่นอุทธรณ์เรื่องดังกล่าวต่อศาลฎีกา และเมื่อวันที่ 15 กุมภาพันธ์
2550 ศาลฎีกาได้มีคำพิพากษาว่าอุทธรณ์ของการทางพิเศษแห่งประเทศไทยฟังขึ้น
จึงมีคำพิพากษากลับคำพิพากษาของศาลแพ่งกรุงเทพใต้ที่ให้บังคับตามคำชี้ขาดของอนุญาโตตุลาการ
กิจการร่วมค้าและบริษัทจึงได้บันทึกผลขาดทุนจากลูกหนี้เงินค่าใช้จ่ายที่เพิ่มขึ้นที่เคยบันทึกบัญชีไว้แล้วในปี
2549 ทำให้กิจการร่วมค้าและบริษัทไม่มีความเสี่ยงจากลูกหนี้เงินค่าใช้จ่ายที่เพิ่มขึ้นดังกล่าวข้างต้น
แต่อย่างไรก็ตามคำพิพากษาไม่ได้ทำให้สิทธิเรียกร้องตามกฎหมายในเรื่องค่าใช้จ่ายที่เพิ่มขึ้นจำนวน
6,039.89 ล้านบาท รวมดอกเบี้ยในอัตราร้อยละ 7.50 ต่อปี ของกิจการร่วมค้าเสียไป
ต่อมาหลังจากที่ฝ่ายบริหารของบริษัทฯได้ศึกษารายละเอียดของคำพิพากษาของศาลฎีกาดังกล่าวโดยละเอียดแล้ว
จึงได้ยื่นฟ้องผู้ว่าจ้างต่อศาลแพ่งเมื่อวันที่ 11 กุมภาพันธ์ 2551
เพื่อเรียกร้องค่าใช้จ่ายที่กิจการร่วมค้า บีบีซีดี ได้ใช้จ่ายไปคืนจากผู้ว่าจ้างในฐานลาภมิควรได้
รวมเป็นเงินค่าใช้จ่ายและดอกเบี้ยคำนวณจนถึงวันฟ้องจำนวนเงินประมาณ 3,400 ล้านบาท
(ตามสัดส่วนของกลุ่มบริษัทที่มีในกิจการร่วมค้าดังกล่าว)
ขณะนี้คดีดังกล่าวอยู่ระหว่างการพิจารณาของศาลแพ่ง

 1.3 ปัจจัยความเสี่ยงจากอัตราแลกเปลี่ยน

เนื่องจากกลุ่มบริษัทฯ มีรายได้ และต้นทุนในบางโครงการบางส่วนเป็นเงินตราต่างประเทศ
ทำให้การเปลี่ยนแปลงของค่าเงินตราต่างประเทศเมื่อเทียบกับเงินบาทจะมีผลต่อต้นทุนหรือผลการดำเนินงานของบริษัทฯ
ในส่วนของบริษัทฯ
ได้ดำเนินการบริหารความเสี่ยงจากอัตราแลกเปลี่ยนโดยวิธีการจับคู่รายได้และค่าใช้จ่ายที่เป็นเงินตราต่างประเทศ
คือการนำฝากรายได้ที่เป็นสกุลเงินตราต่างประเทศไว้ในบัญชี “FCD” Foreign Currency
Deposit เมื่อโครงการที่มีภาระค่าใช้จ่ายที่เป็นสกุลเงินตราต่างประเทศบริษัทฯ จะใช้เงินจากบัญชี
FCD ดังกล่าวมาจ่ายชำระภาระค่าใช้จ่ายดังกล่าว
อย่างไรก็ตามในปัจจุบันโครงการที่มีรายได้และต้นทุนเป็นเงินตราต่างประเทศมีอยู่เพียง 2
โครงการ คือ งานก่อสร้างโครงการไฟฟ้าพลังน้ำ (น้ำงึม 2) และโครงการก่อสร้างอาคารของ
kraft paper Mill (งานได้ส่งมอบเสร้จสิ้นในปลายปี 2551 )
ซึ่งมีสัดส่วนรายได้และต้นทุนส่วนที่เป็นเงินตราต่างประเทศไม่มากนักเมื่อเปรียบเทียบกับรายได้รวมและต้นทุนรวมของกลุ่มบริษัทฯ
ซึ่งคิดเป็นสัดส่วนเพียงร้อยละ 14.41 และ 13.34 ของรายได้รวมและต้นทุนรวม ณ วันที่ 31
ธันวาคม 2551

โดย ณ วันที่ 31 ธันวาคม 2551 กลุ่มบริษัทฯ
มีผลกำไรจากอัตราแลกเปลี่ยนที่ยังไม่เกิดขึ้นจริงในงบการเงินรวมจำนวน 94.77 ล้านบาท
โดยรายละเอียดสินทรัพย์และหนี้สินที่เป็นเงินตราต่างประเทศ ณ วันที่ 31 ธันวาคม 2551
ในงบการเงินรวมสรุปได้ดังต่อไปนี้

+---------------------+------------+-----------+----------+----------+
|                     | ณ วันที่ 31   |           |          |          |
|                     | ธันวาคม     |           |          |          |
|                     | 2551       |           |          |          |
+=====================+============+===========+==========+==========+
|                     | EURO       | VND       | US.      | YEN      |
|                     |            |           | DOLLARS  |          |
+---------------------+------------+-----------+----------+----------+
| สินทรัพย์              |            |           |          |          |
+---------------------+------------+-----------+----------+----------+
|   เงินฝากธนาคาร      | -          | 9,82      | 23       | -        |
|                     |            | 5,875,542 | ,122,519 |          |
+---------------------+------------+-----------+----------+----------+
|   ลูกหนี้การค้า         | -          | 82        | 127,003  | -        |
|                     |            | 7,648,444 |          |          |
+---------------------+------------+-----------+----------+----------+
|   ลูกหนี้เงินให้กู้ยืม      | -          | -         | -        | -        |
+---------------------+------------+-----------+----------+----------+
|   เงิน               | 94,207     | -         | 13       | -        |
| จ่ายล่วงหน้าผู้รับเหมาช่วง |            |           | ,851,668 |          |
+---------------------+------------+-----------+----------+----------+
|   รวม               | 94,207     | 10,653    | 37       | -        |
|                     |            | ,,523,986 | ,101,190 |          |
+---------------------+------------+-----------+----------+----------+
| หนี้สิน                |            |           |          |          |
+---------------------+------------+-----------+----------+----------+
|   เงินกู้ยืมจากธนาคาร   | -          | -         | -        | -        |
+---------------------+------------+-----------+----------+----------+
|   เจ้าหนี้การค้า        | -          | 2,59      | 7        | 100,000  |
|                     |            | 9,395,824 | ,529,678 |          |
+---------------------+------------+-----------+----------+----------+
|   เจ้าหนี้ผู้ร่วมค้า       | -          | -         | -        | -        |
+---------------------+------------+-----------+----------+----------+
|   เงินกู้ยืมจากผู้ร่วมค้า   | -          | -         | -        | -        |
+---------------------+------------+-----------+----------+----------+
|   รวม               | -          | 2,59      | 7        | 100,000  |
|                     |            | 9,395,824 | ,529,678 |          |
+---------------------+------------+-----------+----------+----------+
| สินทรัพย์ (หนี้สิน) สุทธิ   | 94,207     | 8,05      | 29       | (        |
|                     |            | 4,128,162 | ,571,512 | 100,000) |
+---------------------+------------+-----------+----------+----------+
| สินทรัพย์ (หนี้สิน) สุทธิ   | 4,677,519  | 1         | 1,037    | (38,981) |
| (บาท)*              |            | 6,913,669 | ,439,612 |          |
+---------------------+------------+-----------+----------+----------+

หมายเหตุ: * ค่าเฉลี่ยอัตราแลกเปลี่ยนที่คำนวณโดยธนาคารแห่งประเทศไทย ณ สิ้นวันที่ 31
ธันวาคม 2551

1.4 ปัจจัยความเสี่ยงจากราคาวัสดุก่อสร้างและความผันผวนของราคาน้ำมัน

ต้นทุนในการดำเนินงานก่อสร้างในแต่ละโครงการนอกจากจะขึ้นอยู่กับราคาของวัสดุก่อสร้าง
ซึ่งมีการเคลื่อนไหวเปลี่ยนแปลงไปตามภาวการณ์ของระดับอุปสงค์และอุปทานแล้วยังขึ้นอยู่กับภาวะราคาน้ำมันอันเป็นต้นทุนทางอ้อมต่อต้นทุนการดำเนินงาน
แต่เนื่องจากในปี 2551
ความผันผวนของราคาวัสดุโดยเฉพาะเหล็กและน้ำมันส่งผลกระทบต่อต้นทุนการก่อสร้างค่อนข้างมาก

กลุ่มบริษัทฯ ได้มีการบริหารจัดการความเสี่ยงดังกล่าวผ่านทางสัญญาการก่อสร้างใน 2 ลักษณะคือ

-   กรณีที่สัญญาก่อสร้างมีการปรับราคาค่างานก่อสร้างตามสูตรการปรับราคา (Escalation
    Factor, K) ซึ่งค่า K
    ดังกล่าวจะอยู่ในรูปของค่าการคำนวณที่แปรผันตามต้นทุนการผลิตที่เปลี่ยนแปลงไป เช่น
    ราคาวัสดุก่อสร้าง ราคาเหล็ก ราคาซีเมนต์
    ราคาน้ำมันดีเซลหมุนเร็วจะทำให้ไม่มีผลกระทบต่อราคางานก่อสร้าง
    โดยส่วนใหญ่จะเป็นกลุ่มลูกค้าภาคราชการ ซึ่งคิดเป็นสัดส่วนร้อยละ 29.63
    ของมูลค่าโครงการส่วนที่เหลือที่จะรับรู้รายได้ในอนาคต

-   กรณีสัญญาก่อสร้างที่เป็นจำนวนเงินคงที่ หรือเป็น Lump-sum
    ซึ่งในสัญญาไม่ได้ระบุหรือไม่สามารถกำหนดเป็นค่า K ได้ ซึ่งส่วนใหญ่จะใช้กับโครงการที่เป็น
    Turn Key Project
    โดยจะมีการรวมค่าเผื่อกรณีที่ราคาต้นทุนวัสดุก่อสร้างรวมไว้ในมูลค่ารวมของโครงการแล้ว
    โดยส่วนใหญ่จะเป็นกลุ่มลูกค้าภาคเอกชน ซึ่งคิดเป็นสัดส่วนร้อยละ 70.37
    ของมูลค่าโครงการส่วนที่เหลือที่จะรับรู้ในอนาคต

-   นอกจากนี้ บริษัทฯ
    ได้มีการจัดตั้งบริษัทย่อยขึ้นเพื่อวัตถุประสงค์ในการผลิตวัสดุก่อสร้างที่จำเป็นต้องใช้
    ซึ่งจะเป็นการช่วยในการลดความเสี่ยงจากการขาดแคลนวัสดุ
    และการขึ้นราคาวัสดุเกินความเป็นจริง
    อีกทั้งเป็นการช่วยเพิ่มอำนาจในการต่อรองราคากับผู้ค้าวัสดุก่อสร้างรายใหญ่ในภาวะที่มีการแข่งขันสูงได้
    อย่างไรก็ตามบริษัทฯ
    มีนโยบายป้องกันความเสี่ยงดังกล่าวโดยการพิจารณาทบทวนแผนการก่อสร้างทุกเดือนรวมถึงดำเนินการก่อสร้างให้แล้วเสร็จก่อนหรือภายในเวลาที่กำหนดของผู้ว่าจ้างทุกโครงการ

1.5 ความเสี่ยงจากการเปลี่ยนแปลงของนโยบายของภาครัฐบาล

โครงสร้างรายได้ในอนาคตของกลุ่มบริษัทฯ
จากมูลค่างานในมือที่จะรับรู้เป็นรายได้ในอนาคตจำนวนร้อยละ 29.63 เป็นงานของภาครัฐบาล
ดังนั้น รายได้ของกลุ่มบริษัทฯ จึงมีความสัมพันธ์กับการใช้จ่ายด้านงบประมาณของประเทศ
ซึ่งต้องขึ้นอยู่กับอัตราการขยายตัวทางเศรษฐกิจและบรรยากาศการลงทุน
รวมถึงภาวะความมั่นคงทางการเมือง โดยในส่วนของโครงการภาครัฐที่ได้มีการลงนามไปแล้วนั้น
กลุ่มบริษัทมิได้มีความเสี่ยงจากภาวะเศรษฐกิจและการเมือง
เนื่องจากโครงการดังกล่าวจะได้รับการจัดสรรงบประมาณตามงบประมาณผูกพันอันหมายถึงการรับประกันวงเงินที่รัฐบาลจะต้องนำมาใช้จ่ายในโครงการดังกล่าว
อย่างไรก็ดีในส่วนของโครงการภาครัฐที่กลุ่มบริษัทฯ ชนะการประมูลนั้นหากยังไม่มีการเซ็นสัญญา
รัฐบาลสามารถจัดการประมูลโครงการดังกล่าวขึ้นมาใหม่ได้ตามแต่เหตุผลของแต่ละโครงการ

กลุ่มบริษัทฯ ได้มีการปรับตัวเพื่อเพิ่มช่องทางในการสร้างรายได้
ในรูปของการลงทุนและการบริหารโครงการ
โดยมีการขยายการลงทุนไปสู่ธุรกิจซึ่งมีรายได้ที่แน่นอนมากขึ้น ดังเช่น บริษัทฯ ลงทุนใน บริษัท
ทางด่วนกรุงเทพ จำกัด (มหาชน) ซึ่งเป็นบริษัทที่ดำเนินการบริหารการจัดการโครงการทางด่วน
บริษัท รถไฟฟ้ากรุงเทพ จำกัด (มหาชน)
ซึ่งเป็นบริษัทที่ดำเนินการบริหารการจัดการโครงการรถไฟฟ้ามหานคร สายเฉลิมรัชมงคล บริษัท
ประปาปทุมธานี จำกัด ซึ่งเป็นบริษัทผลิตน้ำประปา
เพื่อผลิตน้ำประปาขายให้แก่การประปาส่วนภูมิภาคเพื่อขายต่อประชาชนในจังหวัดประทุมธานี บริษัท
น้ำประปาไทย จำกัด (มหาชน) ซึ่งเป็นบริษัทผลิตน้ำประปา
เพื่อผลิตน้ำประปาขายให้แก่การประปาส่วนภูมิภาคเพื่อขายต่อประชาชนในจังหวัดสมุทรสาคร
และจังหวัดนครปฐม และบริษัท เซาท์อีสท์ เอเชีย เอนเนอร์จี จำกัด
เพื่อผลิตไฟฟ้าและจำหน่ายให้แก่การไฟฟ้าฝ่ายผลิต
ซึ่งโครงการดังกล่าวจะเป็นโครงการสัมปทานที่มีการอนุมัติสิทธิในระยะยาว
ทำให้ไม่ประสบกับปัญหาการเปลี่ยนแปลงของภาคการเมือง

1.6 ความเสี่ยงจากการลงทุนในบริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่น

เนื่องจากลักษณะโครงสร้างกลุ่มบริษัทฯ จะประกอบไปด้วยบริษัทย่อย บริษัทร่วม
รวมถึงกิจการที่ควบคุมร่วมกันและบริษัทที่เกี่ยวข้องกันและบริษัทอื่นจำนวนหลายบริษัท
ซึ่งสอดคล้องกับลักษณะธุรกิจของกลุ่มบริษัทฯ ที่ประกอบด้วยการลงทุน
และการก่อสร้างโครงการหลายโครงการ แต่ละโครงการจะมีกลุ่มผู้ร่วมทุนที่แตกต่างกันไป
อย่างไรก็ตาม
กิจการที่ควบคุมร่วมกันที่จัดตั้งขึ้นส่วนใหญ่จะมีวัตถุประสงค์เพื่อดำเนินโครงการเพียงไม่กี่โครงการและเมื่อโครงการนั้นแล้วเสร็จก็จะเลิกกิจการร่วมค้า
ดังนั้น จำนวนบริษัทหรือนิติบุคคลในกลุ่มก็จะลดลงตามไปด้วย
ในแง่ความเสี่ยงที่อาจเกิดขึ้นจากการลงทุนในบริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่นจะจำกัดเท่ากับเงินลงทุนในแต่ละองค์กร
ซึ่งในการลงทุนแต่ละครั้งบริษัทฯ จะมีการศึกษาถึงความเป็นไปได้ของแต่ละโครงการ
หรือแต่ละบริษัทอย่างรอบคอบ นอกจากการพิจารณาถึงผลตอบแทนที่จะได้รับในอนาคต
โดยอาจจะมีการแต่งตั้งที่ปรึกษาหรือผู้เชี่ยวชาญภายนอกเป็นที่ปรึกษาในบางโครงการ
ก่อนนำเสนอต่อคณะกรรมการบริหาร และคณะกรรมการบริษัทต่อไป ทั้งนี้
บริษัทในกลุ่มที่ได้ลงทุนไปแล้วส่วนใหญ่มีผลประกอบการที่น่าพอใจ มีกำไรจากการดำเนินงาน โดย ณ
วันที่ 31ธันวาคม 2551 บริษัทฯ มีเงินลงทุนในบริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่นตามราคาทุนรวมทั้งสิ้น 10,477.1 ล้านบาท คิดเป็นร้อยละ 47.14
ของมูลค่าสินทรัพย์รวม ทั้งนี้ ในปี 2550 บริษัทฯ
ได้เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อย กิจการที่ควบคุมร่วมกัน
และบริษัทร่วมในงบการเงินเฉพาะกิจการจากวิธีส่วนได้เสียเป็นราคาทุนตามประกาศสภาวิชาชีพบัญชี
ฉบับที่ 26/2549 เรื่อง มาตรฐานการบัญชีฉบับที่ 44 นอกจากนี้ บริษัทฯ
ได้มีการตั้งค่าเผื่อผลขาดทุนจากเงินลงทุนในบริษัทย่อย กิจการที่ควบคุมร่วมกัน
บริษัทร่วมและขาดทุนที่ยังไม่เกิดขึ้นจากการเปลี่ยนแปลงมูลค่าเงินลงทุนจากบริษัทที่เกี่ยวข้องกันและบริษัทอื่นรวม
2,088.5 ล้านบาท
ซึ่งเป็นยอดคงเหลือของค่าเผื่อผลขาดทุนที่เกินกว่าเงินลงทุนในกิจการควบคุมร่วมกัน ประกอบด้วย
กิจการร่วมค้า บีบีซีที กิจการร่วมค้า บีบีซีดี บริษัทร่วม ประกอบด้วย บริษัท รถไฟฟ้ากรุงเทพ จำกัด
(มหาชน) และบริษัทที่เกี่ยวข้องกัน ประกอบด้วย บริษัท ทางด่วนกรุงเทพ จำกัด (มหาชน) เป็นต้น
โดย ณ วันที่ 31 ธันวาคม 2551 บริษัทฯ มีรายได้เงินปันผลจากบริษัทย่อย
บริษัทร่วมและบริษัทที่เกี่ยวข้องกันและส่วนแบ่งกำไรจากกิจการที่ควบคุมร่วมกันเป็นจำนวนเงินรวมทั้งสิ้น
359.6 ล้านบาท

1.7 ความเสี่ยงจากการให้กู้ยืมแก่บริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่น

บริษัทฯ มีความเสี่ยงจากการให้กู้ยืมเงินแก่บริษัทย่อย บริษัทร่วม บริษัทที่เกี่ยวข้องกัน
และกิจการที่ควบคุมร่วมกันโดยบริษัทฯ มีการให้กู้ยืมเฉพาะเงินทุนระยะสั้น
เพื่อใช้เป็นเงินทุนหมุนเวียน ซึ่ง ณ วันที่ 31 ธันวาคม 2551 บริษัทฯ
มียอดเงินให้กู้ยืมและดอกเบี้ยค้างรับแก่บริษัทย่อย บริษัทร่วม บริษัทที่เกี่ยวข้องกัน
และกิจการที่ควบคุมร่วมกันทั้งสิ้น 6,690.8 ล้านบาท คิดเป็นร้อยละ 30.11 ของสินทรัพย์รวม
ตามลำดับ นอกจากนี้ บริษัทฯ
ได้มีการตั้งสำรองเผื่อผลขาดทุนจากเงินให้กู้ยืมจากบริษัทย่อยแห่งหนึ่งและจากกิจการที่ควบคุมร่วมกันแห่งหนึ่งโดยตั้งสำรองฯ
สำหรับเงินให้กู้ยืมดังกล่าวเป็นจำนวนเงิน 3,091.2 ล้านบาท
สำหรับเงินให้กู้ยืมดังกล่าวเป็นเงินให้กู้ยืมเฉพาะเป็นเงินทุนระยะสั้นเพื่อใช้เป็นเงินทุนหมุนเวียน
และมีการคิดดอกเบี้ยในอัตราดอกเบี้ยเงินกู้ยืมขั้นต่ำบวกอัตราคงที่ (MLR + Margin) ต่อปี
และอัตราคงที่ต่อปี และมีกำหนดชำระคืนเมื่อทวงถาม อีกทั้งกิจการร่วมค้า ซีเคอีที
มีการทำสัญญาให้กู้ยืมแก่บริษัทอื่นสองแห่ง เป็นจำนวนเงินรวม 1,600 ล้านบาท ซึ่ง ณ วันที่ 31
ธันวาคม 2551 บริษัททั้งสองแห่งได้ทยอยจ่ายชำระคืนเงินกู้ยืมและดอกเบี้ยบางส่วน
คงเหลือเงินให้กู้ยืมระยะยาวพร้อมดอกเบี้ยค้างรับแก่บริษัทอื่นจำนวน 1,457.1 ล้านบาท
(ตามสัดส่วนการร่วมค้าของบริษัท) เพื่อใช้เป็นเงินทุนหมุนเวียน
คิดดอกเบี้ยในอัตราดอกเบี้ยเงินกู้ยืมขั้นต่ำบวกส่วนต่างที่กำหนด (MLR + Margin) ต่อปี
และมีกำหนดชำระคืนภายในเดือนมิถุนายน 2550
ต่อมาผู้กู้ได้แจ้งการชำระคืนเงินกู้ให้แก่กิจการร่วมค้าเป็นจำนวนครึ่งหนึ่งของหนี้เงินกู้คงเหลือภายในวันที่
31 มีนาคม 2551 และชำระคืนหนี้ส่วนที่เหลือหมดภายใน วันที่ 30 มิถุนายน 2551 ต่อมา
บริษัทผู้กู้ได้ออกจดหมายขอขยายระยะเวลา เป็นขอชำระคืนครึ่งหนึ่งของหนี้เงินกู้คงเหลือภายในวันที่
31 ธันวาคม 2551 และจะชำระคืนทั้งหมดภายในวันที่ 30 มิถุนายน 2552 เมื่อวันที่ 24 ธันวาคม
2551 คณะกรรมการบริษัทฯ ได้พิจารณาอนุมัติให้บริษัทฯ ในนามของกิจการร่วมค้า ซีเคอีที
ได้ขยายกำหนดระยะเวลาการชำระคืนเงินกู้ยืมให้แก่บริษัทผู้กู้ตามแผนการชำระเงินที่บริษัทผู้กู้เสนอ
ดังนี้ขอขยายระยะเวลาการชำระคืนเงินกู้จากกำหนดเดิมที่ต้องชำระคืนครึ่งหนึ่งของหนี้เงินกู้คงเหลือภายในวันที่
31 ธันวาคม 2551 และจะชำระคืนทั้งหมดภายในวันที่ 30 มิถุนายน 2552
เป็นขอทยอยชำระคืนเงินต้นเป็นรายไตรมาสรวมจำนวน 23 งวด
โดยจะเริ่มชำระหนี้เงินต้นในเดือนมีนาคม 2552 ถึงเดือนกันยายน 2557
และจะชำระดอกเบี้ยค้างชำระในเดือนกันยายนและธันวาคม 2557 และเดือนมีนาคม 2558 ทั้งนี้
เนื่องจากภาวะเศรษฐกิจของประเทศได้รับผลกระทบจากสถานการณ์การเมืองภายในประเทศ
รวมถึงผลกระทบจากเศษฐกิจตกต่ำ
ทำให้การดำเนินธุรกิจของบริษัทผุ้กู้มีรายได้ไม่เพียงพอชำระหนี้ได้ตามกำหนดเดิมและต้องชะลอการพัฒนาโครงการอสังหาริมทรัพย์และสนามกอล์ฟ
รีสอร์ท ที่พัก จึงไม่สามารถดำเนินการให้บริการตามแผนงานได้
แต่บริษัทผู้ก็ได้ทำแผนการดำเนินธุรกิจและแผนการชำระหนี้เสนอต่อกิจการร่วมค้าเพื่อแสดงถึงความสามารถที่จะทยอยชำระคืนเงินกู้ยืมได้
ดังนั้น
กิจการร่วมค้าจึงจัดประเภทเงินให้กู้ยืมระยะยาวแก่บริษัทอื่นและดอกเบี้ยค้างรับเป็นสินทรัพย์หมุนเวียนและสินทรัพย์ไม่หมุนเวียนในงบดุล
ณ วันที่ 31 ธันวาคม 2551

ทั้งนี้ ผู้กู้ได้วางหลักประกันให้กับกิจการร่วมค้า คือ
ที่ดินพร้อมสิ่งปลูกสร้างจำนวนหนึ่งซึ่งมีราคาประเมินโดยผู้ประเมินราคาอิสระในเดือนมกราคม 2551
เป็นจำนวนรวม 1,588.9 ล้านบาท (ตามสัดส่วนการร่วมค้าของบริษัท)
และผู้ถือหุ้นหลักของบริษัทผู้กู้ได้ค้ำประกันการชำระหนี้ส่วนที่เหลือในนามส่วนตัวเต็มวงเงินและให้กิจการร่วมค้าคิดดอกเบี้ยเพิ่มอีกร้อยละ
1.25 ต่อปี ของเงินที่กู้นับตั้งแต่วันที่กู้ยืมเงินจนถึงวันที่ผู้กู้ชำระหนี้เสร็จสิ้น

นอกจากนี้ ณ วันที่ 31 ธันวาคม 2551 บริษัทฯ
ได้ค้ำประกันวงเงินสินเชื่อที่บริษัทย่อยสองแห่งได้รับจากธนาคารและสถาบันการเงินในวงเงินรวม
6,262.3 ล้านบาท

อย่างไรก็ตาม บริษัทฯ มีนโยบายในการจัดการความเสี่ยงที่อาจเกิดขึ้นจากการให้กู้ยืมแก่บริษัทย่อย
บริษัทร่วมและกิจการที่ควบคุมร่วมกันโดยจะพิจารณาจากความจำเป็นและความสมเหตุสมผลของรายการโดยคำนึงถึงประโยชน์ของบริษัทฯ
เป็นสำคัญ และจะต้องจัดให้มีการผ่านความเห็นชอบจากคณะกรรมการตรวจสอบของบริษัทฯ
เพื่อกลั่นกรองผลกระทบอีกชั้นหนึ่งทุกครั้ง

1.8
ความเสี่ยงจากการที่ข้อกำหนดว่าด้วยสิทธิของผู้ออกหุ้นกู้และผู้ถือหุ้นกู้ของหุ้นกู้ไม่ด้อยสิทธิและไม่หลักประกันของ
บริษัท ช.การช่าง จำกัด (มหาชน) รวมถึงเงื่อนไขเงินกู้ของบริษัทฯ ที่มีอยู่

ข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้และเงื่อนเงินกู้ของบริษัทฯ
เป็นเอกสารที่สำคัญที่จะใช้บังคับในการชำระหนี้ตามการกำหนดเงื่อนไขผูกพันระหว่างบริษัทฯ
กับผู้ถือหุ้นกู้ และระหว่างบริษัทฯ กับสถาบันการเงินที่ให้เงินกู้
ทั้งนี้คณะกรรมการกำกับหลักทรัพย์และตลาดหลักทรัพย์จึงออกประกาศกำหนดให้การออกและเสนอขายหุ้นกู้ในกรณีทั่วไปต้องจัดให้มีข้อกำหนดสิทธิของผู้ออกหุ้นกู้และผู้ถือหุ้นกู้ทุกกรณี
โดยมีรายการและสาระสำคัญขั้นต่ำตามมาตรา 42 แห่ง พ.ร.บ. หลักทรัพย์และตลาดหลักทรัพย์

อย่างไรก็ตามข้อกำหนดว่าด้วยสิทธิของผู้ออกหุ้นกู้และผู้ถือหุ้นกู้ของหุ้นกู้ไม่ด้อยสิทธิและไม่หลักประกันของ
บริษัท ช.การช่าง จำกัด (มหาชน) ครั้งที่ 1/2552 ชุดที่ 1ครบกำหนดไถ่ถอนปี พ.ศ. 2555
และหุ้นกู้ไม่ด้อยสิทธิและไม่หลักประกันของ บริษัท ช.การช่าง จำกัด (มหาชน) ครั้งที่ 1/2552
ชุดที่ 2 ครบกำหนดไถ่ถอนปี พ.ศ. 2557
ได้มีความแตกต่างจากข้อกำหนดว่าด้วยสิทธิของผู้ออกหุ้นกู้และผู้ถือหุ้นกู้ของบริษัทฯ ในหุ้นกู้ชุดอื่นๆ
รวมถึงแตกต่างจากเงื่อนไขเงินกู้ของบริษัทฯ ที่มีอยู่
โดยกำหนดว่าผู้ออกหุ้นกู้จะดำรงอัตราส่วนหนี้สินสุทธิต่อส่วนของผู้ถือหุ้น
ตามงบการเงินรวมของผู้ออกหุ้นกู้ไม่เกินกว่า 3 ต่อ 1 ณ วันสิ้นงวดบัญชีของไตรมาสที่สองและ ณ
วันสิ้นสุดรอบปีบัญชีของแต่ละปี
ซึ่งแตกต่างจากหุ้นกู้ชุดที่ผ่านมาและแตกต่างจากเงื่อนไขเงินกู้ของบริษัทฯ
ซึ่งกำหนดอัตราส่วนทางการเงินดังกล่าวในอัตรา 2.5 ต่อ 1 บริษัทฯ
อยู่ระหว่างขยายการลงทุนในธุรกิจไฟฟ้าทั้งในประเทศและต่างประเทศ
จัดว่าเป็นการลงทุนในธุรกิจที่มีความเสี่ยงค่อนข้างต่ำเมื่อมีการบริหารสัญญาที่ดี
ในขณะที่มีผลตอบแทนที่มั่นคง
เนื่องจากไม่มีความเสี่ยงในเรื่องการตลาดและราคาขายเพราะมีการระบุไว้อย่างชัดเจนในสัญญาซื้อขายไฟฟ้าระยะยาวกับการไฟฟ้าฝ่ายผลิตแห่งประเทสไทย
โดยมีการกำหนดปริมาณรับซื้อไฟฟ้าที่แน่นอน(ตามกำลังการผลิต)
และมีการกำหนดโครงสร้างของราคาค่าไฟฟ้าที่สามารถปรับได้ตามราคาเชื้อเพลิงและอัตราแลกเปลี่ยนเงินบาทในขณะนั้นๆ
ซึ่งโรงไฟฟ้าน้ำงึม 2 จะสามารถเปิดดำเนินการผลิตและขายไฟฟ้าได้ในปลายปี 2553 ซึ่งบริษัทฯ
จะได้กำไรจากการลงทุนมาลดภาระหนี้ของบริษัทฯ ได้บ้างส่วน
รวมถึงการเตรียมความพร้อมเพื่อรองรับโครงการสาธารณูปโภคของภาครัฐบาล โดยบริษัทฯ
มีการบริหารความเสี่ยงจากภาระหนี้ต่อส่วนของผู้ถือหุ้นโดยมีเป้าหมายให้ความเสี่ยงอยู่ในระดับที่เหมาะสมกับสถานการณ์
และมีการติดตามจัดสรรเงินกู้ทั้งระยะสั้นและระยะยาวให้เหมาะสมกับวัตถุประสงค์ของหุ้นกู้และเงินกู้และประเภทการลงทุนของกิจการ